***Angry Birds Filmen*** [sic] er en amerikansk-finsk animasjonsfilm fra 2016. Filmen er regissert av Clay Kaytis og Fergal Reilly, skrevet av Jon Vitti, og har Jason Sudeikis, Josh Gad, Danny McBride, Bill Hader, Maya Rudolph og Peter Dinklage som hovedstemmer.

Om filmen
---------

Filmen er basert på videospillet med samme navn, og hadde kinopremiere i Norge 13. mai 2016. Den er produsert i USA, men er finansiert fullt ut av spillets skaper, det finske selskapet Rovio Entertainment, i håp om å satse innen filmbransjen de kommende årene dersom filmen blir en suksess.

Handling
--------

Red er en sint fugl, og er utstøtt fra de andre fuglene ved Bird Island på grunn av sitt temperament og enorme sorte øyebryn. Når hans sinne forårsaker for tidlig klekking av et annen fugleegg, blir Red dømt til å gjennomføre kurs for sinne-håndtering, som er den aller høyeste straffen som er tillatt på øya. Hans klassekamerat Chuck, som er hyperaktiv og kan bevege seg i høy hastighet, og Bomba, som kan forårsake eksplosjoner med sitt sinne og frykt, forsøker å bli venn med ham, men Red unngår dem.

En dag legger en ny båt til kai ved øya, som skader Reds hjem. Fuglene hilser på to grønne griser, kaptein Leonard og hans assistent Ross, som påstår at de er fredelige oppdagelsesreisende. Grisene introduserer fuglene for sine innovasjoner. Men Red mistenker grisens motiver, og sniker seg inn på Leonards båt hvor han oppdager flere griser gjemt under dekk, noe som strider mot Leonards påstand om at det bare var ham og Ross der. Red rekrutterer Chuck og Bomba for å finne Mighty Eagle, beskytteren av Bird Island og den eneste fuglen på øya som kan fly, men som ikke er blitt sett på mange år.

De finner Mighty Eagle på toppen av Eagle Mountain, men oppdager at han ikke har fløyet på årevis, og at han nå er overvektig, selvopptatt og er en slabbedask. Red oppdager at mistankene hans var korrekt når han oppdager grisene som planter dynamitt på øya, og han innser at de planlegger å stjele fuglenes egg samtidig som de andre fuglene distraheres. Red ber Mighty Eagle hjelpe dem, men han nekter. Red forsøker å varsle de andre fuglene, og stoppe grisene.

Men grisene slipper unna med alle fugleeggene deres, aktiverer dynamitten og ødelegger hele landsbyen. De andre fuglene beklager til Red fordi de ikke hørte på ham tidligere. Red tilgir dem, og de legger en plan for å følge etter grisene til Piggy Island. Fuglene oppdager at grisene bor i en inngjerdet by kontrollert av Leonard, hvis fulle navn er kong Leonard Mudbeard. Alle eggene befinner seg på et slott i sentrum av byen. Red, Chuck og Bomb infiltrerer slottet, og oppdager at grisene planlegger å senke eggene ned i en gigantisk gryte, koke dem og spise opp alle eggene.

Ved hjelp av Mighty Eagle, som har ombestemt seg, lykkes Red og følget å redde eggene, men Leonard legger en ny plan for å få tak i dem.

Oppfølger
---------

I 2019 kom oppfølgeren Angry Birds Filmen 2

Rolleliste (stemmegivere)
-------------------------

### Original versjon

* Jason Sudeikis som Red
* Josh Gad som Chuck
* Danny McBride som Bomba
* Bill Hader som Minion Pigs
* Maya Rudolph som Matilda
* Peter Dinklage som Stolte Havørn
* Keegan-Michael Key
* Kate McKinnon som Stella og Eva
* Tony Hale
* Ike Barinholtz
* Hannibal Buress som Edward
* Cristela Alonzo
* Jillian Bell
* Danielle Brooks
* Romeo Santos
* Anthony Padilla som Hal
* Ian Hecox som Bubbles

### Norsk versjon

* Håvard Bakke som Red
* Calle Hellevang Larsen som Chuck
* Hans Erik Husby som Bomba
* Henrik Horge som Leonard
* Marte Stokstad som Matilda
* Simen Sand som Stolte Havørn
* Harald Mæle som Dommer Hakkeklo
* Sigbjørn Solheim som Ross
* Kari Ann Grønsund som Shirley
* Tiril Heide-Steen som Stella
* Frederick Paasche som Cyrus
* Christoffer Staib som Bobla
* Stian Thorbjørnsen som Hal

Referanser
----------

1. 1 2  .
2. ↑  "‘The Angry Birds Movie’: Film Review"; *The Hollywood Reporter*; forfatternavn: Leslie Felperin; utgivelsesdato: 7. mai 2016; besøksdato: 11. mai 2022.
3. 1 2   nmhh.hu[Hentet fra Wikidata]
4. ↑  ; besøksdato: 28. juli 2016.
5. ↑  ; besøksdato: 9. mars 2019.
6. ↑   Kinopolis, verkets språk tysk, www.mathaeser.de, besøkt 21. juli 2016[Hentet fra Wikidata]
7. ↑   Internet Movie Database, verkets språk engelsk, www.imdb.com, besøkt 17. august 2016[Hentet fra Wikidata]
8. ↑  «The Angry Birds Movie, film fra 2016, Regi: Fergal Reilly, Clay Kaytis». *filmfront.no*. Besøkt 15. juli 2019.
9. ↑  Helsingin Sanomat: The Angry Birds Movie may turn Rovio from a games company into a film studio – "Designed in Finland, made in America"

Eksterne lenker
---------------

* Offisielt nettsted Rediger på Wikidata

* (en) The Angry Birds Movie – kategori av bilder, video eller lyd på Commons Rediger på Wikidata
* (en) *Angry Birds Filmen* på Internet Movie Database Rediger på Wikidata

* (da) *Angry Birds Filmen* i Danmark Nationale Filminstitut Rediger på Wikidata

* (en) *Angry Birds Filmen* på AllMovie Rediger på Wikidata

* (fr) *Angry Birds Filmen* på Allociné Rediger på Wikidata

* (nl) *Angry Birds Filmen* på MovieMeter Rediger på Wikidata

* (en) *Angry Birds Filmen* på Rotten Tomatoes Rediger på Wikidata

* (en) *Angry Birds Filmen* på Metacritic Rediger på Wikidata

* (en) *Angry Birds Filmen* på Box Office Mojo Rediger på Wikidata

Portaler: Film | Videospill

|  |  |
| --- | --- |
| Oppslagsverk/autoritetsdata | BBC Things
 |